Megöltek egy csimpánzt
Ngogo területének szívében.
Pork Pie az.
A gyilkosoknak ehhez
észrevétlenül kellett bejutniuk a területre.
Csak egyetlen másik csoport tehette ezt.
Azok, akiket a ngogói csimpánzok nagyon is jól ismernek.
A nyugatiak.
A háború szele fúj Ngogóban.
A CSIMPÁNZOK BIRODALMA
NGOGO NYUGATI RÉSZE
KÉT NAPPAL KORÁBBAN
Ngogo nyugati részének csimpánzai külön csoportot alkotnak,
saját territóriummal.
A nyugatiak mások.
Csapatuk sokkal kisebb, mint Jackson központi csoportja.
De összetartanak.
És ez erőt ad nekik.
Itt csak nyolc felnőtt hím van,
míg a központi csoportban huszonnégy hím él.
Tehát a nőstények
összefognak a hímekkel,
és segítenek védeni a területet.
Van egy erős alfa, Hutcherson,
27 ÉVES
de ő más, mint Jackson.
Másképp tölti be vezető szerepét.
Itt egyenlőbb módon oszlik meg a hatalom.
És minden felnőtt hím csimpánznak fontos szerepe van.
44 ÉVES
Garrison a hímek egyike.
Hím csimpánznak egyre öregebbnek számít, de a korral megjön a tudás.
Minden fát ismer Ngogóban.
Az egész erdő térképe ott van a fejében.
Ha van elérhető élelem,
ő megtalálja.
Az élelemkeresés kemény munka.
Gyakran csupán kis jutalommal jár.
Ezúttal Garrison a nyugatiakat egy ritka csemegéhez vezeti el.
A csimpánzok imádják a vadmézet.
De nem tart sokáig,
és nem elég az egész csoportnak.
Hogy a nyugatiak jóllakjanak, ahhoz gyümölcs kell.
PORK PIE HALÁLÁNAK NAPJA
Az érett gyümölcs
a legfontosabb élelem Ngogóban.
És jelenleg
a legértékesebb gyümölcsfák a nyugati terület szélén vannak.
Jackson központi csoportjának határán.
Rollins a nyugati járőrvezető.
35 ÉVES
Évek óta őrzi Ngogo határait.
Damien az öccse.
14 ÉVES
Még csak kamasz.
De már most erős.
Magabiztos.
És nagyon okos.
A határmenti portyák során
ez a félelmetes testvérpár
vezeti az őrjáratot.
Ahogy közelednek a határhoz,
Garrison mindenkit szemmel tart.
Beléptek a határvidékre.
Jackson központi csoportja is itt táplálkozik, így ez veszélyes terület.
De megéri kockáztatni.
Van ott egy óriási fügefa, tele gyümölccsel.
A csoportnak épp erre van szüksége.
A többség boldogan falatozik.
Kivéve Rollinst és Damient.
A járőrözés az erőforrások őrzését is jelenti.
De ez nem minden.
A csimpánzok mindig megpróbálják kiterjeszteni a területüket.
És ezt a riválisok megkeresése és megtámadása révén teszik.
Feltéve, hogy túlerőben vannak.
Így Rollins és Damien nem mehetnek egyedül.
A többi hímnek szorosan követnie kell őket.
Mélyen behatolnak a központi területre.
A csoportjuk kicsi,
és nem tudják, hány ellenséges csimpánzzal találkozhatnak.
Óvatosnak kell lenniük,
és csendesnek.
Damien egész életében együtt volt Rollinsszal.
A köztük lévő kapcsolat erős.
Egy titkos küldetés során
ez élet-halál kérdése lehet.
Az őrjárat hallott valamit.
Pork Pie az.
És egyedül van.
Az emberekhez hasonlóan
a csimpánzok is társas lények.
De velünk ellentétben
csak a saját csoportjuk tagjaival
képesek kapcsolatokat kialakítani.
Menthetetlenül territoriális
és törzsi lények.
Természetükből eredően versenyeznek az erőforrásokért.
Így ha észrevesznek más rivális csimpánzcsoportokat,
megtámadják és megsemmisítik azokat.
A csimpánzélet egy véget nem érő konfliktus.
A nyugatiak számára
Pork Pie kívülálló volt.
És miután egyedül találtak rá,
sorsa ezzel megpecsételődött.
Minden csimpánznak két oldala van.
A felnőtt hímek, mint Rollins, tudnak szelídek és játékosak lenni.
De brutálisan erőszakosak is.
Ám erőszakos oldaluk szükséges a társadalmuk számára.
A csoportok nem a gazdagságért vívják territoriális csatáikat.
Hanem a túlélésért harcolnak.
A nyugatiaknak sok éhes szájat kell etetniük.
És a csoportjuk növekszik.
Több területre van szükségük.
És több élelemre.
Konfliktusban állnak egy nagyobb, erősebb csoporttal.
Tehát az esélyek ellenük szólnak.
Egyelőre.
Lehet, hogy a nyugati csoport kisebb…
de egységes.
Erős köztük az összetartozás érzése.
És a támogatás.
65 ÉVES
Garbo a legöregebb csimpánz Ngogóban.
Hatvanöt év elképesztő kornak számít egy csimpánz esetében.
És még mindig szerepet játszik a közösségben.
Segít, hogy a fia az alfa-hím.
Így, hogy ő vigyáz az anyjára, Garbónak jó élete van…
és tisztelettel bánnak vele.
Garbónak van még egy fia.
Richmond.
34 ÉVES
Aki szintén gondoskodik az anyjáról,
a saját gondjai ellenére.
Fiatalkorában
Richmond keze odalett egy orvvadász csapdájában.
Bár az erdőben minden nehezebb…
nem csak, hogy túlélte,
de jól boldogul.
Richmond volt egykor a nyugati alfa,
míg az öccse át nem vette vezető pozícióját.
De még mindig van hatalma
és befolyása.
A nyugati felnőtt hímek kis száma
veszélyt jelent számukra, ha erősödik a rivalizálás a központi csoporttal.
Fiatalabb hímek is törekszenek felfelé.
10 ÉVES
De az út nehéz lehet.
Bergl árva,
ezért gyorsan fel kellett nőnie…
és boldogulnia kellett.
De fiatal hímként
változóban van, és érvényesülni szeretne.
Próbálja fitogtatni az erejét.
Óvatosnak kell lennie.
Elkezdi magára vonni a figyelmet.
Egy hím csimpánz életének ezen szakaszában
az elismert hímek riválisnak tekintik őket.
21 ÉVES
Bergl kis bemutatói elegendőek ahhoz, hogy bajba kerüljön.
Egy nap Bergl agressziója segítheti a nyugatiakat az ellenségeikkel szemben.
De egyelőre a helyére rakják,
és csúnyán megsérült a keze.
Joya is árva.
10 ÉVES
Egyidős Bergllel.
És ő is kezd megváltozni.
Anyai ösztönei kezdenek kialakulni,
és segíteni akar a kicsinyek körül.
Mivel nincs anyja, akitől tanulhatna,
gondozási készségei még kialakulóban vannak.
Bergllel ellentétben,
Joyával
mindenki nagyon toleráns.
És vannak tapasztalt anyák, akikre példaképként tekinthet.
CARSON, 27 ÉVES
E. O., 3 ÉVES
Carsonnak már van két kölyke.
És újra terhes.
Jó anya,
de itt nyugaton ennél többnek kell lennie.
Csatlakozik a férfiakhoz járőrözni,
és vadászik.
A nyugatiak csoportosan vadásznak,
hímek és nőstények
egymás mellett.
A fekete-fehér kolobuszmajmok nem könnyű célpontok.
Gyorsak és mozgékonyak.
És hogy elkapják őket, a csimpánzoknak együtt kell működniük.
A vadászat nehéz Richmondnak.
De tudja, hogy érdemes felzárkózni.
A vadászat sikeres.
És megosztozhatnak a húson
a fák tetején.
Ha Richmondnak kell a része,
fel kell mennie és követelnie kell.
Garbo túl öreg volt a vadászathoz,
de ez nem jelenti azt, hogy nem kap a húsból.
Garbo gondoskodott Richmondról, míg felnőtt.
És most Richmond gondoskodik róla.
Az élet néha nehéz Ngogóban.
De ha van családunk, amire számíthatunk,
az megkönnyítheti a dolgokat.
A legtöbb csimpánz szorosan kötődik az anyjához.
De Berglnek nincs családja.
Minden hím átmegy ezen a fázison.
És közben mindannyian kapnak pár verést.
De egy árvának minden nehezebb.
Nincs anyja, aki megvigasztalná.
Bergl így egyedül tölti az idejét.
Nem csak a kötődés hiányzik neki.
A kurkászás elengedhetetlen az egészség megőrzéséhez.
Enélkül
Bergl sebezhető lehet.
A csimpánzok általában nem sok mindent csinálnak esőben,
de a nyugatiak nem keresnek menedéket.
Úgy tűnik, energiát nyernek a viharból.
Csoportként egyre erősebbé válnak.
Bergl még mindig egyedül van.
És beteg lett.
Az arcát megfertőzte egy parazita.
Segítség kell neki.
A bóbitásantilopok általában félnek a csimpánzoktól.
De ilyen állapotban
Bergl nem jelent veszélyt.
A csoport nagy részének fel sem tűnt Bergl eltűnése.
Azért valakinek mégis.
Ahogy öregszenek,
a hímek kevésbé agresszívvé,
de gondoskodóbbá válnak.
És néha
felvállalják, hogy gondoskodnak egy árváról.
A nyugatiaknak szükségük van Berglre.
De ha megtalálja a helyét,
meg kell tanulnia irányítania az agresszióját.
És ha egy olyan tapasztalt csimpánz támogatja, mint Garrison,
van remény.
Joya egyre több időt tölt a csimpánzbébikkel.
Tanul.
És mikor eljön az ideje, hogy saját családot alapítson,
készen áll majd.
Bergl és Joya megtalálják az útjukat.
Lassan megtanulják a szerepüket a csimpánz társadalomban.
Ezt a társadalmat fenn kell tartani.
Ezért a nyugatiaknak
életük minden napján élelmet kell keresniük.
Damien felfedezett valamit.
Egy nem mindennapi gyümölcsfát.
Egy csillagalmafa.
Ngogo legritkább, leggazdagabb kincse.
Pár évente hatalmas mennyiségű termést hoz.
Kiszámíthatatlan,
és amikor megjelenik,
több van rajta, mint amennyit a csimpánzok meg tudnak enni.
A csillagalmafák többsége
a határon túl található,
a központi területen.
De a nyugati hímek pontosan tudják, hol vannak.
Mert sok éven át
azok a fák
és az a terület
hozzájuk tartozott.
És most eljött az ideje,
hogy visszavegyék.
A feliratot fordította: Kolontár Elvira